স্টাফ রিপোর্টার ॥ জাতীয় সংসদ নির্বাচনকে কেন্দ্র করে র‌্যাব-৮ বরিশালসহ ১১টি জেলায় নিরাপত্তা জোরদার করেছে। গতকাল বৃহস্পতিবার দুপুরে নগরীতে র‌্যাবের একাধিক টিমকে টহল জাতীয় সংসদ নির্বাচন দিতে দেখা গেছে। এদিকে মেট্রোপলিটন পুলিশও নগরীর বিভিন্ন স্পটে চেকপোস্ট মোতায়েন করে তল্লাশি চালিয়েছে। এদিকে গতকাল একাদশ জাতীয় সংসদ নির্বাচনের তফসিল ঘোষণা করায় নগরীতে আওয়ামী লীগের নেতাকর্মীরা আনন্দ মিছিল করেছেন। নির্বাচন সামনে রেখে অবৈধ অস্ত্রধারী সন্ত্রাসী ও নাশকতাকারীদের তৎপরতা রোধে র‌্যাব-৮ বরিশাল, পটুয়াখালী ও ফরিদপুরে একযোগে বিশেষ টহল শুরু করে। র‌্যাব-৮ এর বরিশাল ক্যাম্প থেকে একটি বিশেষ মহড়া শুরু হয়ে বরিশাল মহানগরী ও পাশর্^বর্তী জেলাসমূহ প্রদক্ষিণ করে। একইভাবে র‌্যাব-৮ এর পটুয়াখালী ক্যাম্প, ফরিদপুর ক্যাম্প ও মাদারীপুর ক্যাম্প থেকে ভিন্ন ভিন্ন বিশেষ টহল অনুষ্ঠিত হয়। জাতীয় সংসদ নির্বাচনকালীন নিজেদের দায়ীত্বপূর্ণ এলাকায় আইনশৃঙ্খলা পরিস্থিতি বজায় রাখতে র‌্যাব-৮ প্রস্তুত রয়েছে বলে জানায় র‌্যাব। গতকাল নগরীর বিভিন্ন স্পটে পুলিশের তল্লাশি অভিযান দেখা গেছে। এর মধ্যে আমতলার মোড়, রুপাতলী, নথুল্লাবাদ স্পট উল্লেখযোগ্য। মেট্রোপলিটন পুলিশের একটি সূত্র জানিয়েছে, নির্বাচনের তফসিল ঘোষণার পর বিশৃংখলা রোধে নিরাপত্তা বাড়ানো হয়েছে। গতকাল বিকেলে বিমানবন্দর থানা পুলিশ মহাসড়কে টহল বৃদ্ধি করে। এদিকে তফসিল ঘোষণায় গতকাল রাতে আনন্দ মিছিল করেন সংসদ সদস্য জেবুন্নেছা আফরোজ, সংসদ সদস্য তালুকদার মো: ইউনুস, মহানগর আ’লীগের সভাপতি অ্যাড. গোলাম আব্বাস চৌধুরী দুলাল, সাধারণ সম্পাদক অ্যাড. এ কে এম জাহাঙ্গির প্রমুখ।